*Chit-phiⁿ bûn-chiuⁿ siá ê sī Bí-kok ê chiu. Koan-hē Eng-gí miâ mā kiò-choè Georgia ê kok-ka, chhiáⁿ khoàⁿ Gruzia.*

**Georgia** sī Bí-kok ê chi̍t-ê chiu. Atlanta sī i ê siú-hú kap siāng toā ê siâⁿ-chhī.

Tē-lí
-----

Georgia óa tī Tāi-se-iûⁿ hái-hōaⁿ, kap South Carolina chi kan sī keh tī leh Savannah Hô. Lâm-pêng koh ū Florida, sai-pêng sī Alabama, pak-pêng sī Tennessee kap North Carolina.

Pún chiu pak-pō͘ sī Blue Ridge Soaⁿ-tē, sī Appalachian Soaⁿ-hē ê chi̍t pō͘-hūn. Chiu lāi siāng koân ê só͘-chāi sī Brasstown Bald, hái-poa̍t 1,458 kong-chhioh; chòe kē tiám sī óa tī Tāi-se-iûⁿ.

Georgia tōa-pō͘-hūn só͘-chāi lóng sǹg sī sip-lùn hù-jia̍t-tāi khì-hāu (*humid subtropical climate*). Nā joa̍h-thiⁿ tû-liáu koân-tē í-gōa, it-poaⁿ sī lóng sī si̍p joa̍h ê thiⁿ-khì.

Le̍k-sú
-------

Mississippi bûn-hòa sī kong-goân 800 kàu 1500 nî chó-iū chûn-chāi tī kin-á-ji̍t Georgia chāi-lāi tē-khu ê chi̍t khoán thô͘-tun kiàn-chō (*mound building*) bûn-hòa. Kàu Au-chiu-lâng tú kòe Bí-chiu ê sî, chia tng sī Cherokee, Muscogee, kap Yamasee pō͘-cho̍k seng-oa̍h ê só͘-chāi.

Eng-kok ê James Oglethorpe tī 1733 nî 2 goe̍h 12 chhōa-thâu khai-siat Georgia si̍t-bîn-tē. Kun-kù chi̍t hūn kok-ông George 2-sè hoat ê te̍k-hí (*charter*), si̍t-bîn-tē siū Ūi Kiàn-li̍p America ê George Si̍t-bîn-tē ê Sìn-thok-hōe (*Trustees for the Establishment of the Colony of Georgia in America*) lâi koán-lí. In chè-tēng chi̍t thò Oglethorpe Kè-ōe (*Oglethorpe Plan*) beh chhù-lí si̍t-bîn-tē ê kiàn-siat. 

1742 nî, George tī Jenkins' Ear Chiàn-cheng tang-tiong siū tio̍h Se-pan-gâ ê chhim-lio̍k. Kàu 1752 nî, chèng-hú î-chhî si̍t-bîn-tē ê pó͘-chō͘ chhú-siau, George Thok-koán-hōe chiō hêng tńg khòng-chè koân, hō͘ Georgia piàn chò ông-niá si̍t-bîn-tē (*crown colony*), chiō sī chóng-tok siū kok-ông chí-phài.

Georgia Séng (*Province of Georgia*) sī 1776 nî chhiam To̍k-li̍p Soan-giân hoat khí hoán-khòng Eng-kok thóng-tī ê Bí-kok Kek-bēng ê Cha̍p-saⁿ Si̍t-bîn-tē chi it. 1777 nî 2 goe̍h, Georgia Chiu chèng-sek siat-li̍p hiàn-hoat, kàu 1778 nî 7 goe̍h 24 ê sî, koh thong-kòe Liân-ha̍p Tiâu-khoán (*Articles of Confederation*), 1788 nî 1 goe̍h 2 ji̍t, ún-chún Bí-kok Hiàn-hoat.

1829 nî, pak-pō͘ ê soaⁿ-tē hông hoat-kiàⁿ n̂g-kim, ín-khí Georgia Gold Rush.

1864 nî Bí-kok Lōe-chiàn tang-tiong ê Kennesaw Soaⁿ Chiàn-tò͘.
Georgia sī Lâm-pak Chiàn-cheng ê chú chiàn-tiûⁿ chi it, in 1861 nî chhe ka-ji̍p America Pan-liân-kok, kúi kái tōa-hêng ê chiàn-tò͘ chiō hoat-seng tī pau-koat Chickamauga, Kennesaw Mountain, kap Atlanta. Chiàn-cheng chō-sêng tâu-kun ê 18,253-ê Georgia peng-á sí-bông. 1870 nî, Georgia chiâⁿ chò sī siāng bóe chi̍t-ê tó-tńg Bí-kok ê Pang-liân chiu.

1877 nî, Bîn-chú-tóng chhōa-thâu ê li̍p-hoat-hōe thong-kòe tâu-phiò sòe (*poll tax*), pâi-tû liáu chin chē sán-iōng chiá teng-kì soán-kí ê khoân-lī. 20 sè-kí chho͘-kî Tōa Î-bîn (*Great Migration*) tang-tiong goân-té chiàm 46.7% ê o͘-lâng jîn-kháu kiám kah chhun 28%. Pe̍h-lâng iu-sian tâu-phiò-khoân chèng-chhek, tè-bé tī 1960 nî-tāi hòe-chí.

Jîn-kháu
--------

Georgia ê jîn-kháu bi̍t-tō͘ tē-tô͘.
Kun-kù Bí-kok Phó͘-cha-kio̍k ê ko͘-sǹg, Georgia tī 2015 nî 7 goe̍h 1 ji̍t ê jîn-kháu ū 0,214,860 lâng. Nā sī 2010 nî ê phó͘-cha jîn-kháu-sò͘, sī ū 9,687,653 lâng; chia lāi-té 59.7% sī Pe̍h-lâng (kî-tiong 55.9% sī Hui Se-pan-gâ-hē--ê); O͘-lâng he̍k-chiá Hui-chiu-hē Bí-kok-lâng chiàm 30.5%; Bí-kok Indian lâng ia̍h Alaska Goân-chū-bîn chiàm 0.3%; A-chiu-hē chiàm 3.2%.

### Giân-gí

Chiàu 2010 nî ê kè-sǹg, 87.35% (7,666,663) ê Georgia 5-hòe í-siōng jîn-kháu í Eng-gí chò chú-iàu giân-gí; lēng-gōa ū 7.42% (651,583) sī Se-pan-gâ-gí; 0.51% (44,702) sī Hân-kok-gí; 0.44% (38,244) sī Oa̍t-lâm-gí; 0.42% (36,679) sī Hoat-gí; 0.38% (33,009) sī Hàn-gí; koh ū 0.29% (23,351) sī Tek-gí.

Keng-chè
--------

Georgia tī 2015 nî ê GDP sī 497,944 pa̍h-bān bí-kim. Chiàu 2015 nî ê chu-liāu, pún chiu siāng-chē lâng chò ê khang-khòe sī sió-bē-gia̍p (*retail trade*).

Georgia ê lông-sán ū thô͘-tāu, hoan-be̍h, n̂g-tāu téng khoán. Pún chiu mā sī sè-kài hu̍t-thô (*pecan*) sán-liōng chhōa-thâu ê sán-tē.

Chham-khó
---------

1. 1 2  "Table 1. Annual Estimates of the Resident Population for the United States, Regions, States, and Puerto Rico: April 1, 2010 to July 1, 2015" (CSV). U.S. Census Bureau. December 23, 2015. December 23, 2015 khòaⁿ--ê.
2. ↑  "Median Annual Household Income". *The Henry J. Kaiser Family Foundation*. December 9, 2016 khòaⁿ--ê.
3. 1 2  "Elevations and Distances in the United States". United States Geological Survey. 2001. goân-loē-iông tī July 22, 2012 hőng khó͘-pih. October 21, 2011 khòaⁿ--ê.
4. ↑  Elevation adjusted to North American Vertical Datum of 1988.
5. ↑  "American FactFinder". Census. October 5, 2010. goân-loē-iông tī May 20, 2011 hőng khó͘-pih. August 5, 2011 khòaⁿ--ê.
6. ↑  "Georgia". Modern Language Association. August 12, 2013 khòaⁿ--ê.
7. ↑  "Total Gross Domestic Product by State for Georgia". *Economic Research at the St. Louis Fed (FRED)*. 2016-12-07. 2017-01-10 khòaⁿ--ê.
8. ↑  "Major industries with highest employment, by state, 1990-2015". *Bureau of Labor Statistics*. U.S. Bureau of Labor Statistics. 2016-08-05. 2017-01-23 khòaⁿ--ê.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * hián
* lūn
* pian
Bí-kok ê hêng-chèng-khu |
| --- |
|  |
| Chiu | Alabama  · Alaska  · Arizona  · Arkansas  · California  · Colorado  · Connecticut  · Delaware  · Florida  · Georgia  · Hawaiʻi  · Idaho  · Illinois  · Indiana  · Iowa  · Kansas  · Kentucky  · Louisiana  · Maine  · Maryland  · Massachusetts  · Michigan  · Minnesota  · Mississippi  · Missouri  · Montana  · Nebraska  · Nevada  · New Hampshire  · New Jersey  · New Mexico  · New York  · North Carolina  · North Dakota  · Ohio  · Oklahoma  · Oregon  · Pennsylvania  · Rhode Island  · South Carolina  · South Dakota  · Tennessee  · Texas  · Utah  · Vermont  · Virginia  · Washington  · West Virginia  · Wisconsin  · Wyoming | Flag of the United States |
|  |
| Tia̍t-pia̍t-khu: | Washington, D.C. |
|  |
| Léng-thó͘ | Baker-tó  · Bí-kok léng Samoa  · Guam  · Howland-tó  · Jarvis-tó  · Johnston Khoân-chiau  · Kingman-chiau  · Midway Khoân-chiau  · Navassa-tó  · Pak Mariana Kûn-tó  · Palmyra Khoân-chiau  · Puerto Rico  · Bí-kok léng Virgin Kûn-tó  · Wake-tó |

 |


|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* WorldCat Identities
* VIAF: 144230826
* LCCN: n79023113
* ISNI: 0000 0004 0405 8664
* GND: 4020273-2
* SUDOC: 028701186
* BNF: cb120483481 (data)
* NDL: 00628631
* NKC: ge205550
* BNE: XX453046

 |

 |